《读刘元城言行录》
宋代·真山民

一扫权奸九十章，七州不惮历炎荒。
黄粱富贵百年短，青史是非千载长。
丞相虽存心已死，先生既葬骨犹香。
向令铁汉常留在，天下何缘有靖康。

作者简介：处州丽水人。李生乔尝以为不愧其祖真德秀，故知姓真。自呼山民，因以称之。或云名桂芳。宋末进士。痛值乱亡，深自湮没。所至好题咏。有《真山民集》。